[pic] | COMISIA EUROPEANĂ |

Bruxelles, 19.3.2010

COM(2010)108 final

PROIECT DE BUGET RECTIFICATIV NR. 2 LA BUGETUL GENERAL 2010

SITUAȚIA VENITURILOR ȘI CHELTUIELILOR PE SECȚIUNI Secțiunea III - Comisia Secțiunea VI – Comitetul Economic și Social European Secțiunea VII – Comitetul Regiunilor (prezentat de Comisie)

PROIECT DE BUGET RECTIFICATIV NR. 2 LA BUGETUL GENERAL 2010

SITUAȚIA VENITURILOR ȘI CHELTUIELILOR PE SECȚIUNI Secțiunea III - Comisia Secțiunea VI – Comitetul Economic și Social European Secțiunea VII – Comitetul Regiunilor (prezentat de Comisie)

Având în vedere:

- Tratatul privind funcționarea Uniunii Europene, în special articolul 314, precum și Tratatul de instituire a Comunității Europene a Energiei Atomice, în special articolul 106a,

- Decizia 2007/436/CE, Euratom a Consiliului din 7 iunie 2007 privind sistemul de resurse proprii al Comunităților Europene[1],

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[2], în special articolul 37,

- bugetul general al Uniunii Europene pentru exercițiul financiar 2010, adoptat la 17 decembrie 2009,

- proiectul de estimări pentru un buget rectificativ 2010, adoptat de Comitetul Economic și Social European la 16 februarie 2010,

- proiectul de estimări pentru un buget rectificativ 2010, adoptat de Comitetul Regiunilor la 22 februarie 2010,

Comisia Europeană prezintă autorității bugetare proiectul de buget rectificativ nr. 2 la bugetul 2010 din considerentele prezentate în expunerea de motive.

CUPRINS

1. Introducere 4

2. Impactul intrării în vigoare a Tratatului de la Lisabona 4

2.1 Comitetul Economic și Social European 4

2.1.1 Buget rectificativ legat de intrarea în vigoare a Tratatului de la Lisabona 4

2.1.2 Transformarea posturilor 5

2.2 Comitetul Regiunilor 5

3. Modificarea schemei de personal a Oficiului OAREC (agenție) 6

4. Tabel recapitulativ pe rubrici ale cadrului financiar 8

MODIFICĂRI LA SITUAȚIA VENITURILOR ȘI CHELTUIELILOR PE SECȚIUNI

Modificările situației veniturilor și cheltuielilor pot fi consultate pe site-ul EUR-Lex (http://eur­lex.europa.eu/budget/www/index-ro.htm) Cu titlu informativ, se atașează ca anexă la buget o versiune în limba engleză a modificărilor la această situație pe secțiuni.

1. INTRODUCERE

Proiectul de buget rectificativ (PBR) nr. 2 pentru exercițiul 2010 cuprinde următoarele elemente:

- impactul intrării în vigoare a Tratatului de la Lisabona asupra Comitetului Economic și Social European (CESE) și a Comitetului Regiunilor (CoR), în conformitate cu proiectelor lor respective privind situația estimărilor;

- modificările la schema de personal a Oficiului OAREC (Organismul autorităților europene de reglementare în domeniul comunicațiilor electronice), fără dispoziții financiare suplimentare.

Impactul financiar net al prezentului buget rectificativ se ridică la 10,5 milioane EUR în credite suplimentare de angajament și de plată înscrise la rubrica 5 din cadrul financiar multianual.

2. IMPACTUL INTRăRII ÎN VIGOARE A TRATATULUI DE LA LISABONA

În cursul procedurii bugetare 2010, s-a convenit că marja disponibilă la rubrica 5 va fi utilizată cu prioritate pentru finanțarea cheltuielilor suplimentare generate în mod direct de intrarea în vigoare a Tratatului de la Lisabona de modificare a Tratatului privind Uniunea Europeană și a Tratatului de instituire a Comunității Europene. Acest lucru implică includerea, dacă este cazul, a cheltuielilor suplimentare corespunzătoare într-un proiect rectificativ după adoptarea bugetului 2010 inițial.

S-a subliniat că, în acest caz, trebuie examinată reorganizarea, în cea mai mare măsură posibilă, a resurselor existente înainte de solicitarea oricărei resurse suplimentare.

2.1 Comitetul Economic și Social European

2.1.1 Buget rectificativ legat de intrarea în vigoare a Tratatului de la Lisabona

Comitetul Economic și Social European (denumit în continuare „CESE” sau „Comitetul”) a analizat în detaliu implicațiile și consecințele punerii în aplicare pe deplin a Tratatului de la Lisabona. La nivel politic înalt, președintele și biroul Comitetului au discutat în repetate rânduri despre căile și mijloacele necesare pentru aplicarea deplină a dispozițiilor tratatului. În cadrul acestor analize și dezbateri, Comitetul a examinat, în special, următoarele elemente:

- domeniile de politică noi (energia, Spațiul european de cercetare, sportul[3]) sau extinse din tratat care vor avea în mod imperativ drept rezultat creșterea numărului de consultări oficiale ale Comitetului, precum și noile posibilități de consolidare a rolului CESE în anumite domenii în care este deja consultat în mod regulat, cu titlu obligatoriu sau opțional (sănătate, politică socială, servicii de interes economic general, libertate, securitate și justiție);

- rolul pe care și l-ar putea asuma Comitetul în calitate de platformă la nivelul UE pentru dialogul structural între instituțiile UE și societatea civilă organizată, în cadrul unui parteneriat cu instituțiile (articolul 11 TUE),

- rolul pe care și l-ar putea asuma Comitetul în ceea ce privește punerea în aplicare a dreptului de inițiativă al cetățenilor, atât în cadrul funcției sale consultative, cât și în calitatea sa de instituție intermediară între societatea civilă organizată și instituțiile UE,

- rolul pe care și l-ar putea asuma Comitetul în ceea ce privește verificarea respectării clauzei sociale orizontale prevăzute de noul tratat, precum și a faptului că exigențele sociale sunt luate în considerare în cadrul politicilor Uniunii (dacă legislația europeană ar fi contrară obiectivelor sociale, aceasta ar putea fi declarată nulă de Curtea de Justiție),

- necesitatea pentru Comitet de a își adapta structurile și procedurile pentru a putea fi în măsură să își prezinte în timp util avizele în fața Parlamentului European, dată fiind obligația care îi revine acum Parlamentului European de a consulta Comitetul, în domeniile în care tratatul prevede acest lucru.

Pe baza analizelor și a calculelor efectuate, Comitetul solicită următoarele resurse suplimentare pentru a pune pe deplin în aplicare dispozițiile Tratatului de la Lisabona: 4,14 milioane EUR pe o perioadă de 6 luni, care să finanțeze 22 de posturi noi (14 AD5, 6 AD9 și 2 AST3).

2.1.2 Transformarea posturilor

În plus, CESE solicită transformarea a 3 posturi AST în 3 posturi AD pentru a evita procedurile paralele în temeiul articolului 47 din Statutul personalului. Pentru a adapta gradul în care se încadrează mai multe posturi la caracterul funcției, CESE solicită următoarele transformări: 2 AST7 în 2 AD7 și 1 AST5 în 1 AD5.

Comitetul nu solicită credite suplimentare pentru aceste transformări.

Schema de personal revizuită este inclusă în anexa la buget.

2.2 Comitetul Regiunilor

Sporirea competențelor atribuite prin Tratatul de la Lisabona Comitetului Regiunilor (denumit în continuare „CoR” sau „Comitetul”) presupune o creștere substanțială a activităților și a volumului de muncă ale acestuia.

- Tratatul consolidează semnificativ dimensiunea locală și regională a UE prin definirea coeziunii teritoriale drept nou obiectiv și prin recunoașterea noului rol al autorităților locale și regionale în faza prelegislativă și în evaluarea impactului legislativ. Tratatul subliniază, de asemenea, rolul-cheie al acestor autorități în organizarea serviciilor de interes general. În aceste domenii, Comitetul trebuie să își îndeplinească rolul de mediator între autoritățile locale și regionale și instituțiile UE, în calitatea sa de organism politic de reprezentare a acestora. Prin urmare, aceste domenii vor deveni parte integrantă a activităților de bază desfășurate zi de zi de CoR.

- Tratatul face trimitere în mod explicit la dimensiunea regională și locală a principiului de subsidiaritate, din care rezultă direct dreptul CoR de a introduce o acțiune în fața Curții Europene de Justiție. Evaluarea impactului teritorial al legislației UE în toate domeniile de politică ce ar putea avea un eventual impact asupra teritoriilor, precum și evaluarea impactului inițiativelor UE impun necesitatea de a consolida analiza legislativă a actelor legislative ale UE în cursul diverselor etape ale procedurii de adoptare și de a asigura urmărirea permanentă a avizelor CoR.

- Până în noiembrie 2009, tratatul aplicabil prevedea 10 domenii în care consultarea CoR era obligatorie. Tratatul de la Lisabona adaugă un domeniu nou (energia) în care trebuie consultat CoR și extinde/aprofundează și mai mult 5 dintre cele 10 domenii existente. Se preconizează că acest lucru va avea drept rezultat creșterea numărului de avize formulate de CoR, precum și necesitatea de a dezvolta competențele existente în aceste domenii și de a urmări în mod mai sistematic avizele în toate domeniile în care consultarea este obligatorie. În plus, dată fiind obligația care îi revine acum Parlamentului European de a consulta CoR, Comitetul trebuie să fie în măsură să prezinte avize de calitate în timp util.

Punerea în aplicare în mod adecvat a acestor noi competențe și sarcini presupune o creștere semnificativă a numărului de activități desfășurate de CoR. Gestionarea acestei creșteri utilizând exclusiv resursele existente ar necesita realocarea semnificativă a acestor resurse și stabilirea de priorități negative. Cu toate acestea, CoR este o instituție tânără, care nu a avut încă ocazia de a crea structuri suficient de robuste pentru a permite realocarea resurselor la o scară atât de largă. Prin urmare, sunt necesare resurse financiare și umane suplimentare pentru a permite Comitetului să își îndeplinească în mod adecvat sarcinile și responsabilitățile extinse.

Se estimează că va fi nevoie de o sumă suplimentară de 6,4 milioane EUR (o creștere cu 8% față de bugetul 2010) și de 37 de posturi noi suplimentare, dintre care 6 posturi temporare pentru secretariatele grupurilor politice și pentru secretariatul cabinetului președintelui.

3. MODIFICAREA SCHEMEI DE PERSONAL A OFICIULUI OAREC (AGENțIE)

Pentru 2010, autoritatea bugetară a alocat Oficiului o sumă de 3,47 milioane EUR (2,57 milioane EUR pentru cheltuielile administrative și 0,9 milioane EUR pentru cheltuielile operaționale), permițând astfel Oficiului să ofere OAREC servicii de sprijin profesional și administrativ. Având în vedere că, la momentul prezentării proiectului preliminar de buget 2010, existau incertitudini cu privire la temeiul juridic și în așteptarea unui acord cu autoritățile europene de reglementare, schema de personal adoptată în bugetul final 2010 nu cuprindea decât numărul total al efectivelor de personal pe grupe de funcții, fără o defalcare pe grade.

Prin urmare, pentru a permite Comisiei să instituie Oficiul OAREC și să angajeze personalul necesar desfășurării activității acestuia, este necesar să se modifice schema de personal 2010 în vederea includerii unei scheme detaliate pe grade și să i se permită Oficiului OAREC să îndeplinească toate condițiile pentru a deveni autonom și a își îndeplini misiunea în conformitate cu temeiul juridic[4].

Modificarea propusă nu necesită cheltuieli suplimentare deoarece creditele administrative care corespund acesteia au fost deja autorizate în bugetul 2010. Modificarea nu afectează numărul total al efectivelor de personal din fiecare grup de funcție.

Schema de personal revizuită este inclusă în anexa la buget.

4. TABEL RECAPITULATIV PE RUBRICI ALE CADRULUI FINANCIAR

Cadrul financiar Rubrică/subrubrică | Cadrul financiar 2010 | Buget 2010 (inclusiv PBR 1) | PBR 2/2010 | Buget 2010 (inclusiv PBR 1-2) |

|Angajamente |Plăți |Angajamente |Plăți |Angajamente |Plăți |Angajamente |Plăți | | 1. DEZVOLTARE DURABILĂ | | | | | | | | | | 1a. Competitivitate pentru creștere economică și ocuparea forței de muncă |14 167 000 000 | |14 861 853 2563 |11 342 270 803 | | |14 861 853 2563 |11 342 270 803 | |1b. Coeziune pentru creștere economică și ocuparea forței de muncă |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Total | 63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Marjă[5] | | |-194 445 345 | | | |-194 445 345 | | | 2. CONSERVAREA ȘI GESTIONAREA RESURSELOR NATURALE | | | | | | | | | | Din care cheltuieli de piață și plăți directe |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Total | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Marjă | | |456 166 698 | | | |456 166 698 | | | 3. CETĂȚENIE, LIBERTATE, SECURITATE ȘI JUSTIȚIE | | | | | | | | | | 3a. Libertate, securitate și justiție; |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Cetățenie |668 000 000 | |668 000 000 |659 387 500 | | |668 000 000 |659 387 500 | | Total | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Marjă[6] | | |18 512 630 | | | |18 512 630 | | | 4. UE CA ACTOR GLOBAL[7] |7 893 000 000 | | 8 141 006 470 |7 787 695 183 | | | 8 141 006 470 |7 787 695 183 | | Marjă | | | 875 530 | | | | 875 530 | | | 5. ADMINISTRAȚIE[8] |7 882 000 000 | |7 898 452 499 |7 897 947 499 |10 530 924 |10 530 924 |7 908 983 423 |7 908 478 423 | | Marjă | | | 63 547 501 | | | | 53 016 577 | | | TOTAL | 140 978 000 000 |134 289 000 000 |141 462 224 986 |122 946 397 164 |10 530 924 |10 530 924 |141 472 755 910 |122 956 928 088 | | Marjă | | |539 657 014 |11 671 484 836 | | |529 126 090 |11 660 953 912 | |

[1] JO L 163, 23.6.2007, p. 17.

[2] JO L 248, 16.9.2002, p. 1.

[3] Articolul 194 alineatul (2) (politica energetică), articolul 182 alineatul (5) (Spațiul european de cercetare) și articolul 165 alineatul (4) (sport).

[4] Regulamentul (CE) nr. 1211/2009 al Parlamentului European și al Consiliului din 25 noiembrie 2009 de instituire a Organismului autorităților europene de reglementare în domeniul comunicațiilor electronice (OAREC) și a Oficiului (JO L 337, 18.12.2009, p. 1).

[5] Fondul european de ajustare la globalizare (FEG) nu este inclus în calculul marjei de la rubrica 1a (500 de milioane EUR). Suma de 195 de milioane EUR peste plafon este finanțată prin mobilizarea Instrumentului de flexibilitate.

[6] Valoarea Fondului de solidaritate al Uniunii Europene (FSUE) este înscrisă prin adăugare la rubricile relevante, astfel cum este prevăzut în AI din 17 mai 2006 (JO C 139, 14.6.2006).

[7] Marja pentru 2010 prevăzută la rubrica 4 nu ia în considerare creditele referitoare la Rezerva pentru ajutoare de urgență (248,9 milioane EUR).

[8] Pentru calcularea marjei sub plafonul prevăzut pentru rubrica 5, se ia în considerare nota de subsol (1) din cadrul financiar 2007-2013 pentru suma de 80 de milioane EUR privind contribuțiile personalului la sistemul de pensii.